b'\n_START_ARTICLE_\nBitka pri Vouill\xc3\xa9u\n_START_SECTION_\nBitka\n_START_PARAGRAPH_\nKlodvikovo  vojsko je verjetno upo\xc4\x8dasnil  zaradi de\xc5\xbeja narasla reka Vienne, a se je kljub temu spopadla  z Vizigoti ju\xc5\xbeno od Vouilleja. Klodvik je svoje enote, oboro\xc5\xbeene z metalnimi oro\xc5\xbeji, pustil v zaledju, z ostalimi pa se je spustil v neposreden spodad z Vizigoti. V bitki je domnevno ubil vizigotskega kralja Alarika. Po njegovi smrti se je vizigotska vojska zlomila in pobegnila.\n_START_SECTION_\nPosledice\n_START_PARAGRAPH_\nPo zmagi je bizantinski cesar Anastazij Klodvika imenoval za \xc4\x8dastnega konzula in ga povi\xc5\xa1al v patricija. Poraz je Vzigote prisilil k umiku iz Septimanije, Franki pa so dobili oblast v jugozahodni Franciji in zasedli Toulouse. Alarikov nezakonski sin Gazalek je posku\xc5\xa1al v Narbonneu  organzirati protinapad, vendar so ga odstavili, ko so frankovski zavezniki zasedli  Narbonne pa usmrtili.'